Dunajska cesta 21, 1000 Ljubljana T: 01 369 79 40

 E: gp.msp@gov.si [www.gov.si](http://www.gov.si)

|  |
| --- |
| Številka: 0070-14/2024-2720-24 |
| Ljubljana, 28. 11. 2024 |
|  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uvrstitev novega projekta 2720-24-0503 – Nakup opreme za posodobitev procesov v DSO, v veljavni Načrt razvojnih programov za obdobje 2024 – 2027 – predlog za obravnavo** |
| **1. Predlog sklepov vlade:** |
| Na podlagi petega odstavka 31. člena Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24) je Vlada Republike Slovenije na seji dne………………sprejela naslednji SKLEP:V veljavni Načrt razvojnih programov 2024–2027 se skladno s podatki iz priložene tabele, uvrsti nov projekt 2720-24-0503 Nakup opreme za posodobitev procesov v DSO.Številka:V Ljubljani, dne Barbara Kolenko Helbl generalna sekretarkaPrejmeta:* Ministrstvo za solidarno prihodnost,
* Ministrstvo za finance,
* Služba Vlade Republike Slovenije za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  |
| **3.a Osebe, odgovorne za strokovno pripravo in usklajenost gradiva:** |
| * Simon Maljevac, minister
* dr. Luka Omladič, državni sekretar
* mag. Mateja Nagode, generalna direktorica Direktorata za starejše, dolgotrajno oskrbo in deinstitucionalizacijo
 |

|  |
| --- |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Gradivo se nanaša na uvrstitev novega projekta v veljavni Načrt razvojnih programov, in sicer z namenom finančno podpreti izvajalce, ki v skladu z zakonom, ki ureja socialno varstvo, v mreži javne službe opravljajo socialnovarstveno storitev institucionalno varstvo v obliki celodnevnega varstva v zavodu oziroma izvajalce, ki opravljajo celodnevno dolgotrajno oskrbo v instituciji, pri posodobitvah in optimizaciji delovnih postopkov. Ocenjena vrednost investicije znaša 2.200.000,00 EUR z DDV. Priprave na investicijo so se začele v letu 2024, predviden zaključek investicije pa je v letu 2026. Z izvedbo investicije se bo izvajalcem celodnevnega institucionalnega varstva v zavodu (oziroma prihodnje celodnevne dolgotrajne oskrbe v instituciji) zagotovilo sredstva za sofinanciranje stroškov nakupa sodobnih tehnologij in pripomočkov za robotizirano, avtomatizirano oziroma avtonomno izvedbo postopkov (v nadaljnjem besedilu: sodobni pripomočki). Z implementacijo sodobnih pripomočkov se bo lahko do določene mere kompenziral manko kadra, racionaliziralo procese dela in razbremenilo obstoječ kader, pričakujejo pa se tudi pozitivni učinki na kakovost in varnost storitev ter na kakovost in varnost delovnega okolja. Hkrati se lahko s sodobnimi pripomočki omogoči tudi večja avtonomija uporabnikov in zmanjša možnost nastanka zapletov pri obravnavi. Pričakujejo pa se prav tako lahko pozitivni učinki na stroške oskrbe. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | **DA**/NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| MSP | **2720-24-0503 – Nakup opreme za posodobitev procesov v DSO** | 230397 -Posodobitev in optimizacija delovnih procesov po ZZUKDPSS | 0 | 0 |
|  |  |  |  |  |
| **SKUPAJ** | **0** | **0** |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| MSP | 2611-22-0502 Zagotavljanje pravic in razvoja sistema dolgotrajne oskrbe | 231657 -Zagotavljanje pravic in razvoj sistema dolgotrajne oskrbe  | 120.000,00 eurov | 1.142.437,00 eurov |
|  |  |  |  |  |
| **SKUPAJ** | 120.000,00eurov | 1.142.437,00eurov |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Pri pripravi gradiva sodelovanje javnosti ni potrebno |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
|  **Simon Maljevac** **minister**  Priloge: * + Obrazložitev,
	+ Predlog Sklepa Vlade Republike Slovenije,
	+ Mnenje Službe Vlade Republike Slovenije za zakonodajo,
	+ Mnenje Ministrstva z finance,
	+ Obrazec 3,
	+ Sklep o potrditvi DIIP št. 0070-14/2024-2720-13 z dne 15. 10. 2024,
	+ Sklep o potrditvi IP št. 0070-14/2024-2720-20 z dne 6. 11. 2024
 |

**OBRAZLOŽITEV**

**Uvrstitev novega projekta 2720-24-0503 – Nakup opreme za posodobitev procesov v DSO, v veljavni Načrt razvojnih programov za obdobje 2024 – 2027 – predlog za obravnavo**

Slovenija se tako kot številne druge razvite države srečuje s povečevanjem števila starejših (med letoma 2019 in 2050 se bo delež prebivalcev, starih 80 let in več, v državah članicah OECD v povprečju več kot podvojil (s 4,6 % na 9,8 %)) in s tem hkrati tudi s povečevanjem potreb po storitvah s področja zdravstva, socialnega varstva in dolgotrajne oskrbe. Hkrati se nam dogaja upokojevanje najbolj številčne generacije delovne sile v skrbstvenih poklicih in migracije zaposlenih v skrbstvenih poklicih iz poklicev, ob že tako podpovprečnem (v primerjavi s povprečjem v državah OECD) številu zaposlenih v teh poklicih. Navedeno predstavlja veliko tveganje za dosegljivost, dostopnost, kakovost in varnost socialnovarstvenih storitev in dolgotrajne oskrbe, za zaposlene, ki vztrajajo v skrbstvenih poklicih, pa predstavlja še dodatno povečane obremenitve, ki izhajajo iz dela.

S ciljem podpore izvajalcem, ki v skladu z zakonom, ki ureja socialno varstvo, v mreži javne službe opravljajo socialnovarstveno storitev institucionalno varstvo, vodenje in varstvo ter zaposlitev pod posebnimi pogoji oziroma pomoč družini na domu, in izvajalcem, ki bodo v skladu zakonom, ki ureja dolgotrajno oskrbo, postali izvajalci dolgotrajne oskrbe (v nadaljnjem besedilu: izvajalci), podpore njihovim zaposlenim in uporabnikom storitev teh izvajalcev, je bil sprejet Zakon o začasnih ukrepih za izboljšanje kadrovskih in delovnih pogojev ter zmogljivosti pri izvajalcih socialnovarstvenih storitev in dolgotrajne oskrbe (Uradni list RS, št. 62/24, v nadaljnjem besedilu: ZZUKDPSS).

ZZUKDPSS vsebuje osem ukrepov, katerih namen je zlasti naslavljati manke kadra in obremenitve, ki izvirajo iz dela pri izvajalcih. Za sofinanciranje ukrepov bo Ministrstvo za solidarno prihodnost (v nadaljnjem besedilu: MSP) objavilo javne pozive v skladu s 36. členom ZZUKDPSS (v nadaljnjem besedilu: javni pozivi), pri čemer je ukrep Posodobitev in optimizacija delovnih procesov v skladu s 4. oddelkom ZZUKDPSS, investicijske narave, zato smo v skladu z Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) pripravili investicijsko dokumentacijo in začeli postopek uvrstitve projekta v veljavni načrt razvojnih programov.

Uporaba sodobnih tehnologij v procesih dela na področju zdravstva in socialnega varstva se kaže kot priložnost za razbremenitev zaposlenih. Nekateri podatki tako npr. kažejo, da uporaba sodobnih pripomočkov, kot so npr. pripomočki za avtomatizirano obračanje uporabnika v postelji (opravilo, ki ga morata opravljati sočasno dva zaposlena) lahko skrajša čas, potreben za obračanje za 50 %, hkrati pa se zmanjša možnost različnih zapletov, kot je npr. nastanek poškodbe zaradi pritiska ter fizična obremenitev zaposlenih[[1]](#footnote-1). Nastanek poškodbe zaradi pritiska, ki se med drugim lahko razvije tudi zaradi neustrezne namestitve v postelji ali nezadostnega obračanja oziroma menjave položaja, ima lahko za posledico bolečine, slabšo mobilnost in nižjo kakovost življenja uporabnika. Hkrati se s tem povečuje tveganje nastanka številnih drugih zapletov, povečuje pa se tudi obremenitev osebja, ki mora dodatno oskrbovati nastalo poškodbo. Vzporedno zaradi potrebe po oskrbi poškodbe lahko nastajajo visoki dodatni stroški, ki se po nekaterih raziskavah gibljejo med 50 do 100 EUR na dan, v težjih primerih pa se stroški lahko povzpnejo tudi do 16.000 EUR na osebo.[[2]](#footnote-2) Navedeno potrjuje smiselnost vlaganja v nabavo in uporabo sodobnih pripomočkov v procesih dela pri izvajalcih, saj so učinki uporabe teh pripomočkov pozitivni in lahko predstavljajo pomembne prihranke materialnih in človeških virov, kar zaposlenim omogoči tudi, da lahko več časa namenijo neposredni interakciji z uporabniki.

V Republiki Sloveniji v okviru mreže javne službe (javni zavodi in izvajalci, ki socialnovarstveno storitev opravljajo na podlagi koncesije) deluje 129 izvajalcev, pri čemer imajo nekateri izvajalci, zlasti izvajalci institucionalnega varstva starejših (domovi za starejše) tudi več poslovnih enot. Vsakemu izvajalcu, ki ima v celodnevno institucionalno varstvo v zavodu (oziroma od 1. 12. 2025 dalje v dolgotrajno oskrbo v instituciji) vključenih najmanj 20 uporabnikov (kot to določa 19. člen ZZUKDPSS), bi se zato omogočil nakup sodobnih pripomočkov in spremljalo implementacijo v procese dela. Prvi odstavek 19. člena ZZUKDPSS določa maksimalno višino sredstev sofinanciranja stroškov nakupa sodobnih pripomočkov izvajalcu, zato bo MSP, ob upoštevanju rezultatov analize med izvajalci, sredstva za sofinanciranje dodelil na podlagi javnega poziva. Predvideno je, da bo v okviru projekta več kot 50 izvajalcev v Republiki Sloveniji nabavilo najmanj en sodobni pripomoček za posodobitev in optimizacijo delovnih postopkov in jih tudi uspešno implementiralo.

S prijavitelji, ki bodo v vlogi na javni poziv ustrezno utemeljili pozitivne učinke implementacije sodobnih pripomočkov, bodo na podlagi sklepov o izbiri sklenjene pogodbe o sofinanciranju stroškov za nakup sodobnih pripomočkov. MSP bo tekom projekta spremljalo izvajanje postopkov nakupa sodobnih pripomočkov in učinkovitost implementacije le-teh preko poročanja upravičencev.

Ocenjena vrednost investicije znaša 2.200.000 EUR z DDV.

Sredstva za investicijo bodo zagotovljena na naslednji način:

* Ministrstvo za solidarno prihodnost v višini 2.200.000 EUR, od tega:
	+ 120.000,00 EUR v letu 2024
	+ 1.142.437,00 EUR v letu 2025
	+ 937.563,00 EUR v letu 2026.

Priprave na investicijo so se začele v letu 2024, zaključila pa se bo predvidoma v letu 2026.

**PREDLOG SKLEPA VLADE**

Številka:

Ljubljana, dne

Na podlagi petega odstavka 31. člena Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24) je Vlada Republike Slovenije na seji dne………………sprejela naslednji

SKLEP:

**V veljavni Načrt razvojnih programov 2024–2027 se skladno s podatki iz priložene tabele, uvrsti nov projekt 2720-24-0503 Nakup opreme za posodobitev procesov v DSO.**

 Barbara Kolenko Helbl

 generalna sekretarka

Prejmejo:

* Ministrstvo za solidarno prihodnost,
* Ministrstvo za finance,
* Služba Vlade Republike Slovenije za zakonodajo.

1. Tidewave. (2023). Tidewave turning mattress: Preventing pressure ulcers and improving care. Pridobljeno iz <https://www.businessnorway.com> (10. 10.  2024).

Healthcare Business Club. (2023). Smart hospital beds and rooms for better patient care. Pridobljeno iz <https://www.healthcarebusinessclub.com> (10. 10.  2024).

Health Foundation. (2023). Which technologies offer the biggest opportunities to save time in the NHS?. Pridobljeno iz <https://www.health.org.uk> (10. 10.  2024).

NIHR Evidence. (2023). Digital technology in healthcare: reducing staff pressures. Pridobljeno iz <https://evidence.nihr.ac.uk>

Frontier Medical Group. (2023). Toto Automated Lateral Turning System. Pridobljeno iz <https://www.frontier-group.co.uk>(10. 10.  2024).

Vendlet. (2023). Vendlet V5S Powered Turning System. Pridobljeno iz <https://www.vendlet.com> (10. 10.  2024). [↑](#footnote-ref-1)
2. Medstrom. (2023). What are the Cost Implications of Pressure Ulcers?. Pridobljeno iz <https://www.medstrom.com> (10. 10.  2024).

NPIAP. (2021). Pressure Injuries and Costs. Pridobljeno iz <https://cdn.ymaws.com> (10. 10.  2024). [↑](#footnote-ref-2)